Педагог дадатковай адукацыі сярэдняй школы № 111 Аляксандр Аляксандравіч Сінкевіч прадставіў на конкурс відэаўрокі Pascal для вучняў 6—7 класаў. Часам мы чуем ад школьнікаў, што Pascal — гэта сумна і нецікава. На самай справе мова Pascal — гэта свайго роду табліца множання для ўсіх, хто хоча адчуць смак праграмавання. Лёгкая і зразумелая, яна становіцца асновай для асваення ўсіх іншых моў праграмавання, — заўважае Аляксандр Аляксандравіч. — На занятках камп’ютарнага гуртка ва ўстанове адукацыі, а таксама ў Школе камп’ютарнай дасведчанасці Comp-As мы выкладаем Pascal для дзяцей. І вось у суаўтарстве з маёй жонкай — інжынерам-праграмістам Ганнай Аляксандраўнай — мы і распрацавалі праект Бясплатныя відэаўрокі Pascalкаб дапамагчы школьнікам пераканацца, што праграмаванне — гэта цікава і захапляльна! Відэаўрокі распрацаваны згодна са школьнай праграмай. Іх вельмі зручна выкарыстоўваць як на занятках пры тлумачэнні новага матэрыялу, так і для самастойнага навучання школьнікаў. І тыя вучні, хто па пэўнай прычыне прапусціў урокі ў школе, змогуць засвоіць матэрыял і не адстаць ад равеснікаў. 